પાસ કન્વીનર નરેન્દ્ર પટેલે આ આખી વાતને ખોટી ગણાવી છે. નરેન્દ્ર પટેલે આ અંગે કહ્યું હતું કે, એ ઓડિયો ક્લિપમાં મારો અવાજ નથી. આ ષડયંત્ર છે. હું સાચો હતો, માટે જ મેં અઢી કલાકમાં પર્દાફાશ કર્યો હતો. ખોટો હોત, તો અઢી મહિના બાદ પર્દાફાશ કર્યો હોત. મેં વરુણ પટેલ, જીતુ વાઘાણીને ખુલ્લા પાડ્યા પછી જ શા માટે આ ઓડિયો ક્લિપ વાયરલ કરી? સમાજને અંધારામાં રાખવા માટે આ ઓડિયો ક્લિપ વાયરલ કરવામાં આવી છે. ઓડિયો ક્લિપમાં જે મહિલા સંમેલનનો ઉલ્લેખ છે, તે 14 મહિના પહેલા થયો હતો. તો ત્યારે જ શા માટે ક્લિપ બહારના પાડી? નરેન્દ્ર પટેલે આગળ કહ્યું હતું કે, તેઓ વકીલની સલાહ લઇને આગળ પગલું ભરશે.